**Barem de corectare a subiectelor de la proba scrisă**

a concursului de recrutare organizat de Garda Forestieră Oradea la data de 25 martie 2024 - proba scrisă, pentru ocuparea a 3 (trei) funcții publice de execuție vacante, de consilier clasa I, grad profesional superior, în cadrul Direcției de Implementare și Avizare, compartimentele Implementare pentru activitatea de silvicultură, Consultanță și asistență de specialitate și Prevenire și gestionare a situațiilor de urgență

**Consilier clasa I, grad profesional superior**

**Prezentați principiile care guvernează conduita profesională a funcționarilor publici din administrația publică, potrivit art. 368 din O.U.G. nr. 57/2019 privind Codul administrativ – 20 puncte**

**10 principii X 2 puncte =20 puncte**

ART. 368

 Principiile care guvernează conduita profesională a funcționarilor publici și a personalului contractual din administrația publică sunt:

 a) supremația Constituției și a legii, principiu conform căruia persoanele care ocupă diferite categorii de funcții au îndatorirea de a respecta Constituția și legile țării;

 b) prioritatea interesului public, în exercitarea funcției deținute;

 c) asigurarea egalității de tratament a cetățenilor în fața autorităților și instituțiilor publice, principiu conform căruia persoanele care ocupă diferite categorii de funcții au îndatorirea de a aplica același regim juridic în situații identice sau similare;

 d) profesionalismul, principiu conform căruia persoanele care ocupă diferite categorii de funcții au obligația de a îndeplini atribuțiile de serviciu cu responsabilitate, competență, eficiență, corectitudine și conștiinciozitate;

 e) imparțialitatea și independența, principiu conform căruia persoanele care ocupă diferite categorii de funcții sunt obligate să aibă o atitudine obiectivă, neutră față de orice interes altul decât interesul public, în exercitarea funcției deținute;

 f) integritatea morală, principiu conform căruia persoanelor care ocupă diferite categorii de funcții le este interzis să solicite sau să accepte, direct ori indirect, pentru ei sau pentru alții, vreun avantaj ori beneficiu în considerarea funcției pe care o dețin sau să abuzeze în vreun fel de această funcție;

 g) libertatea gândirii și a exprimării, principiu conform căruia persoanele care ocupă diferite categorii de funcții pot să-și exprime și să-și fundamenteze opiniile, cu respectarea ordinii de drept și a bunelor moravuri;

 h) cinstea și corectitudinea, principiu conform căruia în exercitarea diferitelor categorii de funcții ocupanții acestora trebuie să fie de bună-credință;

 i) deschiderea și transparența, principiu conform căruia activitățile desfășurate în exercitarea diferitelor categorii de funcții sunt publice și pot fi supuse monitorizării cetățenilor;

 j) responsabilitatea și răspunderea, principiu potrivit căruia persoanele care ocupă diferite categorii de funcții răspund în conformitate cu prevederile legale atunci când atribuțiile de serviciu nu au fost îndeplinite corespunzător.

**Enumerați 5 drepturi și libertăți fundamentale din Constituția României – 10 puncte – 10 puncte**

Art.22-53

- enumerarea celor 5 drepturi și libertăți fundamentale – (5 x 2 puncte)-10 puncte;

 ART. 22 - Dreptul la viață și la integritate fizică și psihică

 ART. 23 - Libertatea individuală

 ART. 24 - Dreptul la apărare

 ART. 25 - Libera circulație

 ART. 26 - Viața intimă, familială și privată

 ART. 27 - Inviolabilitatea domiciliului

 ART. 28 - Secretul corespondenței

 ART. 29- Libertatea conștiinței

 ART. 30- Libertatea de exprimare

 ART. 31- Dreptul la informație

 ART. 32 -Dreptul la învățătură

 ART. 33 - Accesul la cultură

 ART. 34 -Dreptul la ocrotirea sănătății

 ART. 35.- Dreptul la mediu sănătos

 ART. 36 -Dreptul de vot

 ART. 37- Dreptul de a fi ales

 ART. 38 -Dreptul de a fi ales în Parlamentul European

 ART. 39 - Libertatea întrunirilor

 ART. 40 - Dreptul de asociere

 ART. 41- Munca și protecția socială a muncii

 ART. 42 - Interzicerea muncii forțate

 ART. 43 - Dreptul la grevă

 ART. 44 - Dreptul de proprietate privată

 ART. 45 - Libertatea economică

 ART. 46 - Dreptul la moștenire

 ART. 47 - Nivelul de trai

 ART. 48 - Familia

 ART. 49 - Protecția copiilor și a tinerilor

 ART. 50 - Protecția persoanelor cu handicap

 ART. 51 - Dreptul de petiționare

 ART. 52 - Dreptul persoanei vătămate de o autoritate publică

 ART. 53 - Restrângerea exercițiului unor drepturi sau al unor libertăți

**Legea nr. 46 din 19 martie 2008 (republicată) Codul silvic, articolul 5 – 20 puncte**

Articolul 5

Principiile care stau la baza gestionării durabile a pădurilor sunt următoarele:

a) promovarea practicilor care asigură gestionarea durabilă a pădurilor; (1,5 puncte)

b) asigurarea integrității fondului forestier și a permanenței pădurii; (1,5 puncte)

c) majorarea suprafeței terenurilor ocupate cu păduri; (1 punct)

d) politici forestiere stabile pe termen lung; (1 punct)

e) asigurarea nivelului adecvat de continuitate juridică, instituțională și operațională în gestionarea pădurilor; (1,5 puncte)

f) primordialitatea obiectivelor ecologice ale silviculturii; (1,5 puncte)

g) creșterea rolului silviculturii în dezvoltarea rurală; (1 punct)

h) promovarea tipului natural fundamental de pădure și asigurarea diversității biologice a pădurii; (1,5 puncte)

i) armonizarea relațiilor dintre silvicultură și alte domenii de activitate; (1,5 puncte)

j) sprijinirea proprietarilor de păduri și stimularea asocierii acestora; (1,5 puncte)

k) prevenirea degradării ireversibile a pădurilor, ca urmare a acțiunilor umane și a factorilor de mediu destabilizatori; (1,5 puncte)

l) gestionarea pădurilor pe principiul teritorialității; (1 punct)

m) atenuarea consecințelor produse de schimbările climatice asupra pădurilor, precum și adaptarea pădurilor la schimbările climatice. (2 puncte)

n) promovarea și protecția rolului sanogen, educativ, turistic, sportiv și recreativ al pădurii și accesibilității ei în asemenea scopuri pentru populație, în mod nemotorizat. (2 puncte)

**ORDIN nr. 767 din 23 iulie 2018** privind aprobarea Procedurii de aprobare, modificare și casare a actelor de punere în valoare pentru masa lemnoasă provenită din fondul forestier național și din vegetația forestieră situată pe terenuri din afara fondului forestier național și a Procedurii privind punerea în valoare și recoltarea de masă lemnoasă din fondul forestier pentru care legea nu obligă la întocmirea amenajamentului silvic și din vegetația forestieră din afara fondului forestier național

ANEXA 1 - PROCEDURĂ din 23 iulie 2018 de aprobare, modificare și casare a actelor de punere în valoare pentru masa lemnoasă provenită din fondul forestier național și din vegetația forestieră situată pe terenuri din afara fondului forestier național

**Cap. III, art. 7 și art. 8 - 10 puncte**

 ART. 7

 Casarea actului de punere în valoare este acțiunea de anulare a actului aprobat, în următoarele situații:

 a) amânarea justificată de la tăiere, care are drept consecință calusarea sau degradarea amprentelor dispozitivelor speciale de marcat devenite ilizibile; (1 punct)

 b) apariția unei situații necunoscute la momentul aprobării actului de punere în valoare: schimbarea regimului de proprietate, hotărâri definitive ale instanțelor de judecată, instituirea de restricții sau a unor zone de protecție/arii protejate, schimbarea soluțiilor tehnice și altele asemenea; (1 punct)

 c) constatarea, cu ocazia verificărilor efectuate ulterior aprobării actului, a faptului că lucrările de evaluare și actul de punere în valoare au fost realizate cu încălcarea prevederilor legale. (1 punct)

 ART. 8

Modul de desfășurare a casării actelor de punere în valoare

 (1) Aprobarea casării actelor de punere în valoare revine persoanei cu competență în aprobarea actelor de punere în valoare. (1 punct)

 (2) Actul de punere în valoare se casează prin inscripționarea, sub semnătură, de către persoana cu competență în aprobarea actelor de punere în valoare, a cuvântului „CASAT“ pe prima pagină a exemplarului original al acestuia. În Registrul actelor de punere în valoare se face mențiunea „CASAT“, poziția respectivă din registru nemaiputând fi utilizată pentru înregistrarea altui act de punere în valoare. (2 puncte)

 (3) În termen de 30 de zile calendaristice de la data aprobării casării actului de punere în valoare se realizează verificarea în teren a suprafeței arboretului parcurs cu lucrări de evaluare și se execută demarcarea arborilor cu amprentele dispozitivelor de marcat rămase vizibile; verificarea și demarcarea se finalizează printr-un proces verbal de verificare și demarcare. În cazul actelor de punere în valoare întocmite fără marcarea arborilor de extras, se vor demarca arborii de delimitare a parchetelor, după caz. (2 puncte)

 (4) La dosarul actului de punere în valoare care se casează se depune obligatoriu procesul-verbal de verificare și demarcare aprobat de șeful de ocol. (2 puncte)

**Teste grilă**

Punctaj – exemplu: 1 = +1 punct dacă se bifează căsuța

 x1 = -1 punct dacă se bifează căsuța

 x1 = +1 punct dacă **nu** se bifează căsuța

**ORDIN nr. 1540 din 3 iunie 2011** pentru aprobarea Instrucțiunilor privind termenele, modalitățile și perioadele de colectare, scoatere și transport al materialului lemnos

ANEXA 1 - INSTRUCȚIUNI din 3 iunie 2011 privind termenele, modalitățile și perioadele de colectare, scoatere și transport al materialului lemnos

 **ART. 4, alin. (4) - 6 puncte**

**Titularii autorizațiilor de exploatare pot fi:**

|  |  |  |  |
| --- | --- | --- | --- |
|  | a) | - operatorii economici atestați pentru exploatări forestiere, care au încheiat contracte de cumpărare a masei lemnoase pe picior cu proprietarii/deținătorii de fond forestier sau de vegetație forestieră din afara fondului forestier sau care efectuează prestări de servicii de exploatare, pe bază de contracte încheiate cu cumpărătorii de masă lemnoasă pe picior;  | 0.5 |
|  | b) | - operatorii economici atestați pentru lucrări de exploatare forestieră, care au încheiat contracte de prestări de servicii de exploatare forestieră cu proprietarii/deținătorii de fond forestier;  | 0.5 |
|  | c) | - unități specializate atestate de autoritatea publică centrală care răspunde de silvicultură pentru elaborarea amenajamentelor silvice | x2 |
|  | d) | - operatorii economici atestați pentru lucrări de exploatare forestieră care au încheiate contracte de prestări servicii cu proprietarii/deținătorii rețelelor de transport sau distribuție a petrolului, a gazelor naturale sau a energiei electrice, pentru produsele extraordinare apărute sub/peste aceste rețele.  | 1 |
|  | e) | - Regia Națională a Pădurilor - Romsilva, prin subunitățile sale, și celelalte structuri de administrare a fondului forestier proprietate publică a statului, prevăzute de lege; | 1 |
|  | f) | - ocoalele silvice de regim | 1 |

**ORDIN nr. 676 din 22 septembrie 2004** pentru aprobarea Metodologiei de autorizare a producătorului de material forestier de reproducere

Anexă - METODOLOGIE din 22 septembrie 2004 de autorizare a producătorului de material forestier de reproducere

**ART. 5 - 6 puncte**

**Persoana fizică sau juridică care solicită autorizarea pentru producerea materialelor forestiere de reproducere destinate scopurilor forestiere trebuie să îndeplinească următoarele condiții:**

|  |  |  |  |
| --- | --- | --- | --- |
|  | a) | să existe și să funcționeze în condițiile legii; | 1 |
|  | b) | să aibă acces la sursă de apă; | x1 |
|  | c) | să dețină o suprafață de teren corespunzătoare - numai în cazul producătorului de puieți forestieri, butași înrădăcinați; | 1.5 |
|  | d) | să aibă angajat personal de specialitate; | 1.5 |
|  | e) | să dețină utilaje tehnologice | x1 |

**ORDIN nr. 530 din 1 aprilie 2019** privind aprobarea Metodologiei de stabilire a ocolului silvic nominalizat și a Procedurii de preluare în pază a suprafețelor de fond forestier de maximum 30 ha inclusiv aparținând persoanelor fizice și juridice

ANEXA 1 - METODOLOGIE din 1 aprilie 2019 - de stabilire a ocolului silvic nominalizat

**ART. 3, alin. (3) - 6 puncte**

**Pentru suprafețele de fond forestier de maximum 30 ha inclusiv aparținând persoanelor fizice și juridice, pentru care nu există contracte de administrare/servicii silvice, nominalizarea ocolului/ ocoalelor silvice se face în baza următoarelor criterii:**

|  |  |  |  |
| --- | --- | --- | --- |
|  | a) | existența unui acord între ocoalele silvice cu privire la asigurarea administrării sau a serviciilor silvice pentru întreg fondul forestier de minimum 30 ha inclusiv aparținând persoanelor fizice și juridice, aflat pe raza administrativă a unei comune, a unui oraș sau municipiu; | x1 |
|  | b) | numărul cel mai mare de contracte de administrare/servicii silvice încheiate cu deținătorii de suprafețe de minimum 30 ha inclusiv aparținând persoanelor fizice și juridice dintr-un/dintr-o bazin/ bazinet/trup de pădure/sat/unitate administrativ-teritorială, la nivelul unui ocol silvic; | x1 |
|  | c) | suprafața cea mai mare de fond forestier rezultată din însumarea suprafețelor de fond forestier de minimum 30 ha inclusiv aparținând persoanelor fizice și juridice dintr-un/dintr-o bazin/bazinet/ sat/unitate administrativ-teritorială, pentru care se asigură administrarea/serviciile silvice de către un ocol silvic; la nivelul unui trup de pădure se nominalizează un singur ocol silvic; | x1 |
|  | d) | distanța dintre limita suprafeței de fond forestier căreia trebuie să i se asigure administrarea sau serviciile silvice și limita suprafeței fondului forestier pentru care ocolul silvic asigură în prezent administrarea/serviciile silvice. | 3 |

**ORDIN nr. 456 din 3 martie 2016** privind aprobarea Regulamentului de organizare și funcționare al Gărzilor forestiere

ANEXĂ - REGULAMENT din 3 martie 2016 de organizare și funcționare al Gărzilor forestiere

**ART. 12, alin. (2) - 6 puncte**

**Direcția implementare și avizare are următoarele atribuții:**

|  |  |  |  |
| --- | --- | --- | --- |
|  | a) | avizează documentațiile privind înființarea ocoalelor silvice, în conformitate cu prevederile legale în vigoare, și verifică modul de îndeplinire a programului de conformare după constituirea structurilor silvice de administrare; | 1 |
|  | b) | verifică încasarea contravalorii pagubelor produse fondului forestier, altul decât cel proprietate publică a statului; | x1.5 |
|  | c) | aprobă și emite autorizațiile de confecționare a dispozitivelor speciale de marcat pe raza de competență a Gărzii, respectiv actele de casare, scoatere din inventar a dispozitivelor speciale de marcat și de distrugere a amprentelor pentru dispozitivele uzate sau deteriorate; | 1 |
|  | d) | controlează modul cum se aplică legislația silvică pentru administrarea vegetației forestiere din afara fondului forestier național; | x1.5 |
|  | e) | întocmește hotărârile de anulare a dispozitivelor speciale de marcat pentru cazurile prevăzute de lege; | 1 |

**ORDIN nr. 118 din 27 ianuarie 2021** pentru aprobarea Metodologiei privind organizarea și funcționarea aplicațiilor SUMAL 2.0, obligațiile utilizatorilor SUMAL 2.0, structura și modalitatea de transmitere a informațiilor standardizate și costurile serviciilor de emitere a avizelor de însoțire pentru situațiile prevăzute la art. 11 din Normele referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și cele privind proveniența și circulația materialelor lemnoase destinate consumului propriu al proprietarului și unele măsuri de aplicare a prevederilor Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn, aprobate prin Hotărârea Guvernului nr. 497/2020

ANEXĂ - METODOLOGIE din 27 ianuarie 2021 privind organizarea și funcționarea aplicațiilor SUMAL 2.0, obligațiile utilizatorilor SUMAL 2.0, structura și modalitatea de transmitere a informațiilor standardizate și costurile serviciilor de emitere a avizelor de însoțire pentru situațiile prevăzute la art. 11 din Normele referitoare la proveniența, circulația și comercializarea materialelor lemnoase, la regimul spațiilor de depozitare a materialelor lemnoase și al instalațiilor de prelucrat lemn rotund, precum și cele privind proveniența și circulația materialelor lemnoase destinate consumului propriu al proprietarului și unele măsuri de aplicare a prevederilor Regulamentului (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn, aprobate prin Hotărârea Guvernului nr. 497/2020

**Articolul 16, alin. (1) - 6 puncte**

**Aplicația SUMAL 2.0 - Ocol silvic se utilizează în mod obligatoriu pentru:**

|  |  |  |  |
| --- | --- | --- | --- |
|  | a) | înregistrarea datelor de identificare ale emitentului avizului de însoțire al materialelor transportate; | x1 |
|  | b) | înregistrarea datelor persoanelor fizice/juridice, proprietari ai suprafețelor de fond forestier național pe care îl administrează sau pentru care asigură serviciile silvice pe bază de contract; | 1.5 |
|  | c) | înregistrarea datelor de identificare ale persoanei care transportă materialele lemnoase; | x1 |
|  | d) | înregistrarea datelor de identificare ale destinatarului materialelor lemnoase, precum și a adresei acestuia; | x1 |
|  | e) | înregistrarea perioadei de începere/încetare a forței majore, a calamității naturale sau a situației de urgență constatate cu documente; | 1.5 |

**LEGE nr. 107 din 15 iunie 2011** privind comercializarea materialelor forestiere de reproducere

**ART. 3, alin. (3) - 10 puncte**

**Materialul de bază (sursa din care se obțin materiale forestiere de reproducere) este constituit din:**

|  |  |  |  |
| --- | --- | --- | --- |
|  | a) | culturi de plante-mamă sau amestec de clone - culturi speciale, constituite din arbori provenind din una sau mai multe clone identificate, în amestec cu proporții definite, din care se obțin părți de plante pentru înmulțire vegetativă. | 1 |
|  | b) | semințe în stare brută - semințe, conuri și fructe, din care, după prelucrare, se obțin semințe, destinate producerii de puieți forestieri; | x1 |
|  | c) | sursă de semințe - arborii de pe o anumită suprafață din care se recoltează semințe; | 1 |
|  | d) | clonă - totalitatea descendenților - rameți - obținuți dintr-un singur arbore - ortet - prin înmulțire vegetativă, respectiv prin butășire, altoire, micropropagare, lăstărire și altele asemenea; | 1 |
|  | e) | puieți forestieri - plante obținute din semințe, părți de plante sau din regenerări naturale. | x1 |
|  | f) | părți de plante - butași, muguri, marcote, altoi, frunze, rădăcini, lăstari, folosiți pentru producerea de puieți forestieri și explante sau embrioni folosiți în micropropagare pentru producerea de puieți forestieri; | x1 |
|  | g) | pomi de Crăciun | x1 |
|  | h) | arboret - porțiune de pădure omogenă atât din punctul de vedere al populației de arbori, cât și al condițiilor staționale; | 1 |
|  | i) | plantaj - o cultură forestieră, denumită și livadă seminceră, constituită din arbori proveniți din mai multe clone sau familii, identificate, în proporții definite, izolată față de surse de polen străin și care este condusă astfel încât să producă în mod frecvent recolte abundente de semințe, ușor de recoltat; | 1 |
|  | j) | părinți de familii - arbori din care se obțin descendenți prin polenizare deschisă sau controlată, cu care, ulterior, se înființează plantaje. Polenizarea deschisă - half-sib, unde numai componenta maternă este identificată, și polenizarea controlată - full-sib, unde ambele componente parentale sunt identificate. Totalitatea descendenților cu cel puțin un părinte comun constituie o familie; | 1 |